# Prokuratura2 ПРОКУРАТУРА НА РЕПУБЛИКА БЪЛГАРИЯ

**ОКРЪЖНА ПРОКУРАТУРА - СМОЛЯН**

ОТЧЕТЕН ДОКЛАД

**РЕЗЮМЕ**

**ЗА ДЕЙНОСТТА НА ОКРЪЖНА ПРОКУРАТУРА СМОЛЯН**

**ЗА 2024 г.**

**гр. СМОЛЯН**

**14.02.2025 г.**

**Р А З Д Е Л І**

**ОБОБЩЕНИ ИЗВОДИ ЗА ДЕЙНОСТТА НА ПРОКУРАТУРАТА И РАЗСЛЕДВАЩИТЕ ОРГАНИ**

**I. Резултати и тенденции в противодействието на престъпността. Фактори с актуално и дългосрочно значение за ефективността на органите на ДП и другите правоприлагащи органи, ангажирани с противодействието на престъпността.**

**Състояние, динамика и структура на престъпността, както и прогнозни тенденции в състоянието на престъпността:**

През 2024 г. статистическите данни отново отчитат ниска криминална престъпност в съдебния район на ОП – Смолян – едва **0,7%** от регистрираните в страната криминални престъпления, които съотнесени към 100 хил. от населението са **467, 2** престъпления при *1047,5* средно за страната. Криминалната активност на населението в областта е сред най-ниските за страната.

В структурата на **криминалната** престъпност доминиращи са ***общоопасните*** престъпления, което се превръща в устойчива тенденция за обслужваната територия през последните 9 години.

В структурата на **икономическа** престъпност водещи са (1)***документните*** престъпления, следвани от престъпленията в (2) ***горското стопанство*** и престъпленията против кредиторите.

От анализа и оценката на факторите, влияещи върху средата за сигурност в региона и на данните от статистическите таблици се налага извода, че се установяват устойчиви тенденции в развитието на криминалната престъпност, които на фона на общите за страната са в приемливи за обществото граници. Не се очаква изменение на криминогенна обстановка в съдебния район, освен ако не настъпи рязка промяна в средата за сигурност, повлияна от влиянието на външни криминогенни фактори. ***Забележка – Пътя през Рудозем за Гърция***.

**Р А З Д Е Л ІІ**

**ДЕЙНОСТ НА ТЕРИТОРИАЛНИТЕ ПРОКУРАТУРИ**

**І. ДОСЪДЕБНА ФАЗА**

**Преписки. Проверки по чл. 145 ЗСВ – срочност, резултати, мерки.**

През 2024 г. прокурорите от Смолянския регион са работили общо по **1 718** преписки, през 2023 г. по ***1 751*** преписки, а през 2022 г. по ***1 693*** преписки.

Сравнителният анализ на горните резултати сочи на устойчивост на броя на преписките през последните три години - спрямо 2023 г. намаление с 33 бр. (или 1,9 %) и ръст спрямо 2022 г. с 25 бр. (или 1,5 %).

От всички преписки, по които е работено през 2024 г., **1 548 бр. са *новообразувани*.**

Към 31.12.2024 г., в прокуратурите от региона са **решени** общо **1 638** преписки, колкото са били решени и през 2022г., а през 2023г. са били решени с 15 броя повече.

От решените 1 638 преписки, **680** са приключени с постановен **отказ** да се образува досъдебно производство.

**През отчетния период по 280 преписки са били *образувани* *досъдебни производства*,** което е с 28 бр. по-малко от образуваните през 2023 г., когато техният брой е бил *308* бр. и

с 25 бр. повече от 2022 г., когато техният брой е бил *255* бр.

През 2024 г. по 492 бр. преписки е възлагана предварителна проверка, докато през 2023 г. техния брой е бил 527 бр., а през 2022 г. - 508 бр. налице е лек спад.

**През 2024 г. по сигнали на контролни органи са образувани 14 преписки**

**(**25 препискипрез 2023 г. и 15 препискипрез 2022 г.) **които**

**са били решени с постановления за образуване на ДП,** като в същия период общо са наблюдавани 34 ДП, образувани по сигнал на контролен орган**.**

**Всичките, образувани през 2024 г. преписки по сигнали на контролни органи, са по сигнали от НАП –14 бр. преписки, по които са образувани ДП.**

**По материали от ДАНС през 2024 г. има едно наблюдавано ДП по тази категория, по което е внесен 1 акт в съда и има 1 бр. осъдено лице с влязла с сила присъда.**

По материали от ДАНС през 2023 г. е наблюдавана една преписки, приключила с образуване на ДП и има 1 бр. наблюдавано ДП по тази категория.

По материали от ДАНС през 2022 г. е нямало образувани преписки и ДП.

През 2024 г. е била образувана 1 бр. преписка по материали на Дирекция "Вътрешна сигурност"–МВР, при 3 бр. такива преписки през 2023 г. и 2022 г.

1. **Следствен надзор**

**2.1. Обобщени данни по видове производства и съобразно систематиката на НК, вкл. по отношение на пострадалите лица и на ощетените юридически лица от престъпления.**

* общо постъпили заявителски материали (ЗМ), общ брой регистрирани престъпления, общ брой разкрити от регистрираните престъпления и процент на разкриваемост за отчетните периоди на 2024 г., 2023 г. и 2022 г.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| ОДМВР Смолян | Разкрити от регистрираните | | | % на разкриваемост | | Разкрити прест., рег.предишни години и разкрити в периода | | | Общо разкр. прест. в периода |
| Крим. | Икон. | Общо | Крим. | Икон. | Крим. | Икон. | Общо | Общо |
| **2024** | 258 | 93 | **351** | 54,20 | **55,69** | 59 | 33 | **92** | **443** |
| **2023** | 282 | 70 | **352** | 59,62 | 50,00 | 57 | 35 | **92** | **444** |
| **2022** | 328 | 53 | **381** | 64,69 | 44,17 | 81 | 44 | **125** | **506** |

- сравнение на нивото на престъпността в обслужваната територия с това в страната

|  |  |  |  |  |  |  |
| --- | --- | --- | --- | --- | --- | --- |
| **ОДМВР Смолян** | Година | Разкрити от регистрираните | | | % на разкриваемост | |
| Крим. | Икон. | Общо | Крим. | Икон. |
| **2024** | 258 | 93 | **351** | **54,20** | **55,69** |
| **2023** | 282 | 70 | **352** | **59,62** | **50,00** |
| **2022** | 328 | 53 | **381** | **64,69** | **44,17** |
|  | **2024** | 37 890 | 3 435 | **41 325** | **52,30** | **31,57** |
| **За** | **2023** | 37 177 | 3 190 | **40 367** | **51,62** | **29,93** |
| **страната** | **2022** | 37 436 | 3 613 | **41 049** | **51,58** | **32,62** |

Данни за престъпността в съдебния район (според пол.статистика) по видове престъпления:

|  |  |  |  |
| --- | --- | --- | --- |
| **Криминални престъпления** | | | |
| Видове престъпления | **2024** | **2023** | **2022** |
| ***Престъпления п/в собствеността*** | **128** | **142** | **126** |
| ***Общоопасни престъпления*** | **257** | **244** | **288** |
| Отнемане на МПС | 5 | 0 | 4 |
| Престъпления по транспорта | 130 | 143 | 150 |
| Престъпления свързани с НВ | 69 | 57 | 68 |
| Палежи | 11 | 9 | 10 |
| ***Престъпления п/в личността*** | **45** | **45** | **40** |
| **Убийство** (115-116,118)–**довършено** | **2** | **1** | 0 |
| Убийство (115-116,118)–опит | 0 | 0 | 0 |
| Блудство-опит | 0 | 0 | 0 |
| Блудство-довършено | **3** | 1 | 3 |
| **Изнасилване**-**дов**. | **4** | 0 | 2 |
| Изнасилване-опит | 0 | 0 | 0 |
| Насилствен хомосексуализъм | 0 | 0 | 0 |
|  |  |  |  |
| **Икономически престъпления** | | | |
| Видове престъпления | **2024** | **2023** | **2022** |
| ***Престъпления п/в собствеността*** | **5↓** | **10** | **10** |
| Измами | 5**↓** | 9 | 8 |
| ***Престъпления п/в стопанството*** | **34↓** | **42** | **50** |
| Прест. в горското стопанство | 16 | 13 | 23 |
| ***Престъпления п/в държ. и общ.организации*** | **1** | **0** | **1** |
| Престъпления по служба | 0 | 0 | 1 |
| ***Документни престъпления*** | **119**↑ | **82** | **54** |

**През отчетния период 2024г. в прокуратурите от Смолянския регион са наблюдавани**

**общо 1 513 ДП.**

**От тях по 1 092 ДП разследването е проведено по общия ред от разследващ полицай**

**и 65 ДП са разследвани от следовател****,**

**5 бр. ДП разследвани от инспектори в КПК.**

През 2023 г. в прокуратурите от Смолянския регион са били наблюдавани общо 1 351 ДП.

От тях по 1 027 ДП, разследването е водено по общия ред от разследващ полицай и

50 ДП са разследвани от следовател.

През 2022 г. в прокуратурите от Смолянския регион са били наблюдавани общо 1 371 ДП.

От тях по 1 167 ДП разследването е водено по общия ред от разследващ полицай и

55 ДП са разследвани от следовател.

**От всички наблюдавани ДП през отчетния период, 890 ДП са новообразувани.**

В тази насока се наблюдава **ръст** **↑** на новообразуваните през 2024 год. ДП с **83** бр. в

сравнение с новообразуваните 807 ДП през 2023 г. и

ръст **↑** с **99** бр. в сравнение с новообразуваните 791 ДП през 2022 г.

**ВИДОВЕ ДОСЪДЕБНИ ПРОИЗВОДСТВА:**

* + **Бързи производства /БП/**

**През 2024 г. прокурорите от региона са осъществявали ръководство и надзор върху разследването по общо ↑ 314 бр. БП-ва, които са 20,8 % от общия брой наблюдавани ДП.**

През 2023 г. общо 251 бр. БП, които са 18,6 % от общия брой наблюдавани ДП.

През 2022 г. общо 295 бр. БП, които са 21,5 % от общия брой наблюдавани ДП.

Сравнителният анализ на горните показатели сочи на **значителен ръст** **↑** на броя на бързите производства през отчетния период в сравнение с 2023 г. с 63 бр. и с 19 бр. спрямо 2022 година.

* + **Досъдебни производства, разследвани по общия ред**

**През отчетната 2024 г. по общия ред (включително преобразуваните БП, без прекратените по давност) са били разследвани общо 1 162 ДП.**

През 2023 г. общо 1 077 ДП по общия ред,

През 2022 г. общо 1 167 ДП по общия ред.

**Относителният дял на структуроопределящите престъпления, според отчетите на Прокуратурата, по Глави от НК, се разпределят, както следва:**

На първо място структуроопределящи са престъпленията по Глава ХІ от НК – ***ОБЩООПАСНИ*** престъпления, от която категория има **396 ꜛ**бр. новообразувани ДП.

За сравнение, през 2023 г. по тази Глава е имало 348 бр. новообразувани ДП,

а през 2022 г. са били 368 бр. новообразувани ДП.

Относителният дял на образуваните ДП по глава ХІ от НК е **44,5** % спрямо общо новообразуваните ДП за отчетния период.

През отчетния период са внесени в съда **144** *прокурорски акта* за престъпления по Глава ХІ от НК, срещу 160 бр. за 2023 г. и 192 бр. за 2022 г.

Внесените прокурорски актове за престъпления по тази Глава съставляват ***47,1*** % от общия брой на внесените прокурорски актове.

Определящи престъпления по Глава ХІ НК са тези по чл. **343б** от НК.

За престъпления по този текст са образувани **117** **ꜜ**бр. ДП

срещу 134 бр. за 2023 г. и

140 бр. за 2022 г.

**Разликите в цифровите данни за отчетния тригодишен период показват тенденция на спад ꜜ ↓ на броя на този вид престъпления(по чл.343б** от НК) **през последната година**

**спрямо 2023 г. – със 17 бр. и**

**спрямо 2022 г. – с 23 бр. (Забележка – отнемането на МПС играе роля)**

На **второ** място се нареждат престъпленията по Глава- IХ от НК -

***ДОКУМЕНТНИ***престъпления.

За престъпления по тази глава през 2024 г. има новообразувани - **126 ꜛ ДП**.

За сравнение през 2023 г. те са били - **99** бр., а

през 2022 г. - **61** бр.

Броят на образуваните ДП за престъпления по тази глава съставлява 14,2 % от общия брой на новообразуваните ДП.

Разликите в цифровите данни за отчетния тригодишен период показват най- високо равнище на този вид престъпления през 2024 г. спрямо 2023 г. и 2022 г.

Определящи по тази Глава през 2024 г. са престъпленията по чл. **316** НК, по който има образувани **109** **ДП**, при ***83*** бр. за 2023 г. и ***46*** бр. за 2022 г.

По тази глава през 2024 г. **прокурорските актове**, които са **внесени** в съда са **81 бр.** (26,5 % от всички внесени прокурорски акта), срещу 69 бр. за 2023 г. и

48 бр. за 2022 г.

На **трето** място е делът на новообразуваните досъдебни производства по Глава V – престъпления против ***СОБСТВЕНОСТТА***.

За такива престъпления са образувани **124** ДП срещу 139 за 2023 г. и 124 за 2022 г. Образуваните ДП за престъпления по тази глава съставляват 13,9 % от общия брой на новообразуваните ДП.

Определящи престъпления по тази Глава са кражбите по чл. 194, чл. 195 и чл. 196 от НК. За престъпления кражба са образувани 48 ДП срещу 58 бр. за 2023 г. и 63 бр. за 2022 г. Образуваните ДП съставляват 5,4 % от общия брой на образуваните ДП. За престъпления кражба са внесени 12 бр. прокурорски актове в Съда срещу 6 бр. за 2023 г. и 8 бр. за 2022 г.

**От разгледаните цифрови данни е видно, че престъпленията по горепосочените три глави от НК ( Глава ХІ от НК – общоопасни престъпления, Глава IХ от НК - Документни престъпления и Глава V – престъпления против собствеността) са структуроопределящи за района ни и до голяма степен определят облика на престъпността.**

На **следващо** място се нареждат престъпленията по Глава ІІ от НК – Престъпления против ***ЛИЧНОСТТА***. За престъпления по тази глава са образувани **117 бр**. ДП

срещу **101** бр. за 2023 г. и

**88** бр. за 2022 г.

Броят на образуваните ДП за престъпления по Глава ІІ от НК съставлява **13,1 %** от общия брой на образуваните ДП.

Внесените прокурорски актове за престъпления по тази глава са **17** бр. за 2024 г.

срещу 18 бр. за 2023 г. и

20 бр. за 2022 г.

Определящи по тази глава през 2024 г. са престъпленията по **чл.** **115** от НК, по които имаме образувани 23 ДП, при 26 ДП за 2023 г. и 26 ДП за 2022 г.

**Забележка**: ***Броят на ДП по чл.115 от НК се различава драстично от броя разкрити убийства за същия период, тъй като повечето дела по чл.115 от НК са били образувани, поради съмнения за причината за смъртта на открити трупове на починали хора***.

**Броят на престъпленията по останалите глави и раздели от НК, за които са образувани ДП, внесени прокурорски актове и осъдени лица по тях, е незначителен и в този смисъл те не определят структурата на престъпността за региона ни и поради това не считаме за целесъобразно да се спираме на тях поотделно.**

* + **ПОСТРАДАЛИ ЛИЦА И ОЩЕТЕНИ ЮРИДИЧЕСКИ ЛИЦА ОТ ПРЕСТЪПЛЕНИЯ**

**По отношение на пострадалите лица от извършени престъпления по новообразувани ДП - през 2024 г. общият им брой е 324, от които 188 мъже и 136 жени.**

Броят на пострадалите ***малолетни*** е **9,** а на ***непълнолетните*** – **15**.

Броят на ***ощетените юридически лица*** по новообразувани ДП **е 55.**

По текстове от НК най-голям е броят на пострадали лица от извършени престъпления по новообразувани ДП по чл. 343 НК – 43 бр. и по чл. 194 НК – 35 бр., а при юридическите лица - най-голям е броят на ощетените ЮЛ от извършени престъпления по новообразувани ДП по чл. 216 НК – 18 бр.

**Сравнителният анализ на горните резултати за последните три години сочи на тенденция на**

**спад ↓ на броя на пострадалите лица от престъпления през 2024 г. спрямо 2023 г. с 28 бр. (при мъжете – спад с 30 бр., а при жените – ръст с 2 бр.) и**

**ръст ↑ спрямо 2022 г. с 39 бр. (спад при мъжете – с 4 бр., а при жените – ръст с 43 бр.).**

**При ощетените юридически лица от извършени престъпления по новообр. ДП**

**през 2024 г. има спад ↓ спрямо 2023 г. с 5 бр.,**

**а в сравнение с 2022 г. ръста ↑ е с 3 бр.**

**2.2. СРОЧНОСТ НА РАЗСЛЕДВАНЕТО**

Към 31.12.2024 г. са **приключени** от разследващия орган общо **822** **ꜛ** ДП, което е с **71****ДП*****повече*****ꜛ** *отколкото през 2023 г.*, (когато са били приключени общо 751 ДП) и с 15 **ꜜ** по-малко от 2022 г., (когато са били приключени от разследващия орган общо 837 ДП).

Няма случай на просрочване при приключване на разследването по делата /разследването да е приключи без продължен срок от наблюдаващия прокурор или от административния ръководител/.

Към 31.12.2024 г. в Смолянския регион са останали **неприключени** **ꜛ** от разследващ орган

общо **387 ДП**, което е 45 **ꜛ** повече от

2023 г. (когато са били 342 ДП) и с 80 **ꜛ** повече от

2022 г. ( когато са били 307 ДП).

Всички **неприключени** 387 ДП са в законовия срок за разследване, няма неприключени ДП без продължен срок от наблюдаващия прокурор или от административния ръководител.

**NB!!!** **Налице е най-висока стойност на броя на неприключените ДП в края на отчетния период спрямо предходните две години.**

**В края на 2024 г. са останали наблюдавани (висящи) общо 462 бр. ДП, от които 387 неприключени от разследващ орган и 75 нерешени от прокурор.**

В края на 2023 г. останалите за наблюдение (висящи) са били общо 383 бр. ДП.

В края на 2022 г. останалите за наблюдавани (висящи) са били общо 362 бр. ДП.

**При анализа на отчетните данни и сравняването им с предходни периоди се налага извода, че разследванията по досъдебните производства в Смолянския регион протичат в разумен срок и добро качество. Все пак е необходимо да се посочи, че има възможност за подобряване срочността на разследването и в тази насока следва да продължат усилията, които да са насочени най-вече към преодоляване на субективните фактори, водещи до забавянето на разследването - липса или недостатъчно добро планиране на разследването; недостатъчна активност на *наблюдаващия прокурор* по ръководството на разследването и надзора върху неговата продължителност и законосъобразност; пасивност на *разследващите органи*, несвоевременно и неритмично извършване на следствени действия; не на последно място и липса на контрол от страна на разследващите органи по спазване на сроковете от страна на вещи лица по назначени експертизи, което позволява на в.л. да протакат във времето изготвянето на заключенията, дори в случай на не чак толкова сложни експертизи.**

**Следва да се отчетат и обективни фактори, които оказват влияние върху продължителното разследване, като изготвянето на сложни експертизи, много от които се възлагат на вещи лица, извън съдебния район, поради липса на такива в Смолянска област (Бележка: Съдебен лекар по всички дела идва от гр. Пловдив, за изготвяне на Авто-технически експертизи също се ползват вещи лица извън съдебния район).**

**2.3. Решени ДП от прокурор. Видове решения.**

Към 31.12.2024 г. в прокуратурите от Смолянския регион са били решени от прокурор **общо 1051** **ꜛ** ДП,

при 968 ДП за 2023 г. и

1009 ДП през 2022 г.

Налице е **ръстꜛ** на решените ДП спрямо 2023 г. с 83 бр., а спрямо 2022 г. **ръстꜛ** с 42 бр.

От общо решените 1 051 ДП, 1 001 са решени от прокурора в срок до 1 месец,

**има 1 ДП решено над 1 месец без удължаване на срока от адм. ръководител** или от оправомощен от него прокурор,

а 48 бр. са решени до 2 месеца - с удължен срок от адм. ръководител или от оправомощен от него прокурор

и **1 ДП е решено в срок над 2 месеца**.

**NB!!! В тази връзка следва да се отбележи, че въпреки незначителния брой на решените дела извън законните срокове, не следва да се допускат такива просрочия от прокурорите.**

**През 2024 г. от общо решените 1 051 ДП от прокурора,**

**568 ДП са прекратени с постановления за прекратяване,**

**152 ДП са решени с постановления за спиране на наказателното производство, а**

**305 ДП са решени с внесени 306 бр. прокурорски актове в съда / горната разликата се формира от внесени два прокурорски акта по едно ДП/.**

**От внесените в съда 306 бр. прокурорски актове:**

**103 са обвинителни актове,**

**157 са споразумения,**

**46 са предложения за освобождаване от наказателна отговорност с налагане на адм. наказание по чл. 78а от НК.**

**Решените през 2024 г. 1 051 ДП от прокурор, представляват 69,5 % от общо наблюдаваните през годината 1 513 ДП.**

През 2023 г. от общо решените 968 ДП от прокурора, 509 ДП са били прекратени с постановления за прекратяване, 132 ДП са били решени с постановления за спиране на наказателното производство, а 302 ДП са били решени с внасяне на прокурорски актове в съда.

Решените през 2023 г. 968 ДП от прокурор, са представлявали 71,7 % от общо наблюдаваните през годината 1 351 ДП.

През 2022 г. от общо решените 1 009 ДП от прокурора, 530 са били прекратени с постановления за прекратяване, 141 са били решени с постановления за спиране на наказателното производство, а 313 ДП са били решени с внасяне на прокурорски актове в съда.

Решените през 2022 г. 1 009 ДП от прокурор, са представлявали 73,6 % от общо наблюдаваните през годината 1 371 ДП.

* **ВНЕСЕНИ В СЪДА ДП**

**През отчетния период (2024 г.) в съда са внесени общо 305 ДП с общо 306 прокурорски акта, понеже по едно от ДП са били внесени два прокурорски акта .**

**При внесените в съда прокурорски актове има**

**ръст ꜛ с 4 бр. през 2024 г. спрямо 2023 г. и**

**спад ↓ с 10 бр. спрямо 2022 г.**

**СПРЕНИ ДП**

**През 2024 г. прокурорите от Смолянския регион са спрели общо 152 ДП от наблюдаваните през годината дела, от които 113 ДП са спрени поради неразкриване на извършителя (чл. 244, ал. 1, т. 2 НПК) и 39 ДП са спрени на други основания.**

**Спрените през отчетния период общо 152 ДП, представляват 10,1 % от общия брой наблюдавани 1 513 ДП и 14,5 % от общо решените – 1 051 ДП.**

През 2023 г. са спрени общо 132 ДП от наблюдаваните през годината дела, а през 2022 г. са спрени общо 141 ДП от наблюдаваните през годината дела.

**Наблюдава се ръст ꜛ на общия брой на спрените ДП през 2024 г. спрямо 2023 г. с 20 бр. и спрямо 2022 г. – с 11 бр.**

**Към 31.12.2024 г. в прокуратурите от Смолянския регион са спрени 1 096 ДП, вкл. от предходни години, от които 21 ДП са спрени срещу ИИ.**

Към 31.12.2023 г. в прокуратурите от Смолянския регион са били спрени 1 179 ДП, вкл. от предходни години, от които 17 ДП са били спрени срещу ИИ.

Към 31.12.2022 г. в прокуратурите от Смолянския регион са били спрени 1 232 ДП, вкл. от предходни години, от които 27 ДП са били спрени срещу ИИ.

**Наблюдава се спад ↓ на броя на останалите спрени ДП в края на годината през 2024 г. спрямо 2023 г. с 83 бр. и спрямо 2022 г. със 136 бр.**

* + **ПРЕКРАТЕНИ ДП**

**През 2024 г. прокурорите от Смолянския регион са прекратили общо 568 ДП.**

**След преглед по процесуални основания за прекратяването е видно, че е значителен броят на прекратените ДП по давност – общо 215 бр., от които 214 ДП са водени срещу неизвестен извършител и 1 ДП е водено срещу ИИ. На друго основание са прекратени общо 353 бр. , от които 140 срещу ИИ и 213 срещу НИ.**

Във всички случаи на прекратяване на ДП срещу НИ поради изтичане на давностните срокове за наказателно преследване се дължи на неразкриването на извършителя на престъплението от органите на МВР. Няма случаи, в които погасяването на наказателната отговорност по давност да се дължи на забавено и несвоевременно извършване на възможните действия по разследването от страна на разследващия орган или на наблюдаващия прокурор.

**Прекратените ДП през 2024 г., представляват 37,5 % от общо наблюдаваните 1 513 ДП и 54 % от общо решените 1051 ДП.**

**Прекратените 568 ДП през отчетния период са нараснали ꜛв сравнение**

**с 2023 г. /509 бр./ с 59 бр. и спрямо**

**2022 г. /530 бр./ с 38 бр.**

**ІІ. СЪДЕБНА ФАЗА**

**1. НАКАЗАТЕЛНО-СЪДЕБЕН НАДЗОР**

**ПОСТАНОВЕНИ ОПРАВДАТЕЛНИ ПРИСЪДИ И ВЪРНАТИ ОТ СЪДА ДЕЛА**

**През 2024 г. ВЪРНАТИТЕ от Съда дела по внесени прокурорски актове са общо 4 бр., което спрямо внесените прокурорски актове представлява 1,3 %.**

През 2023 г. върнатите от Съда дела по внесени прокурорски актове са общо 7 бр., което спрямо внесените прокурорски актове представлява 2,3 %.

През 2022 г. върнатите от Съда дела по внесени прокурорски актове са общо 4 бр., което спрямо внесените прокурорски актове представлява 1,3 %.

Следва да се отбележи, че през отчетния период този процент е по- нисък спрямо показателите от 2023 г. – с 1 пункт и е еднакъв с този за 2022 г.

**2.1. Анализ на върнатите дела. Причини за връщане на делата по отделните видове прокурорски актове**

**Причини за връщане на делата от Съда на Прокуратурата:**

**Брой върнати дела по различни видове причини – общо 4 бр. за региона на ОП Смолян.**

Подробно описание на делата и причините за връщане е дадено в Приложение № 1.

**Има 1 бр. върнато дело, което е от категорията на делата със значим обществен интерес. Относителният дял на тези дела спрямо общия брой върнати дела е 14,3%.**

**Обобщения преглед на върнатите от съда дела показва:**

Връщането на делата се дължи на:

**-допуснато на досъдебното производство отстранимо съществено нарушение на процесуалните правила, в хода на разследването, довело до ограничаване на процесуалните права на обвиняем или пострадал или на неговите наследници** – 1 **случай**

**- констатирани от съда пропуски при изготвянето на обвинителния акт, които са в голяма степен очевидни и са могли да бъдат избегнати при прецизна работа на прокурора** – **1 случай**

**- неодобрено от съда споразумение, внесено по реда на чл. 382 НПК, поради липсата на предпоставки за разглеждане на делото по глава 29 НПК** – **2 случая**

**2.2. ОПРАВДАТЕЛНИ съдебни актове и оправдани лица на първа инстанция с влезли в сила присъди. Обобщени данни и анализ.**

**ОПРАВДАНИ лица с влязла в сила присъда и относителен дял към осъдените и санкционирани лица с влязла в сила присъда**

**Оправданите лица с влязла в сила присъда през 2024 г. са 5 бр.**

Оправданите лица с влязла в сила присъда през 2023 г. са 4 бр., а

през 2022 г. са 5 бр.

Видно е, че броят на оправданите лица с влязла в сила присъда през 2024 г. е с 1 бр. по-голям в сравнение с 2023 г. и е еднакъв с този през 2022 г.

Осъдените и санкционирани лица с влязла в сила присъда през 2024 г. са 325 бр., през 2023 г. са 321 бр., през 2022 г. са 294 бр.

**Относителният дял на оправданите лица с влязла в сила присъда към осъдени и санкционирани лица с влязла в сила присъда за 2024 г. е 1,5 %,** за 2023 г. е 1,2 %, а за 2022 г. е 1,7 %.Видно е, че през 2024 г. този процент е със средна стойност на база данните за последния тригодишен период.

Причини за постановяване на оправдателни присъди /общо по всички дела и текстове от НК/. Конкретни примери за дела с оправдателни присъди по отделните видове причини **–** описаните в Приложение № 2.

* **Дейност по ЗПК. Състояние, организация, проблеми и предложения**

В изпълнение на законовите правомощия, регламентирани в ЗПК и НПК е създадена организация за взаимодействие между прокуратурите от Смолянския регион и КПК гр. София.

**За отчетния период прокурорите от Смолянския регион са образували няколко ДП/5бр./ за престъпения от компетентност на КПК и са възлагали разследването на разследващ инспектор от КПК, както и са иззели от друг разследващ орган образувани ДП и са възлагали разследването на разследващ инспектор от КПК.**

**4. Осъдителни решения срещу Прокуратурата на РБ, на основание на Закона за отговорността на държавата и общините за вреди (ЗОДОВ). Изпълнение на индивидуални и общи мерки във връзка с решенията на Европейския съд по правата на човека по дела срещу България.**

**През 2024 г. в района на ОП Смолян** има влезли в сила 2 осъдителни съдебни решения по 2 бр. граждански дела, водени от 2 лица срещу Прокуратурата на Р България по реда, предвиден в Закона за отговорността на държавата и общините за вреди (ЗОДОВ), с общ размер на присъдените по тях обезщетения – **1500** лв., както следва:

През 2023 г. присъдите обезщетения са били 4000 лв., а през 2022г. – 9 729 лв.

**5. Изпълнение на наказанията и другите принудителни мерки**

**Привеждане на присъдите в изпълнение**

**През 2024 г. прокурорите от Смолянския регион са получили за изпълнение общо 120 присъди и споразумения, като 22 от получените за изпълнение наказания са били “Лишаване от свобода”, 78 наказания “Лишаване от права по чл. 37, ал. 1, т. 6 - 10 от НК”, 24 наказания “Пробация” и 4 наказания “Обществено порицание”. През 2024 година няма получени присъди за изпълнение с наказания “Доживотен затвор”.**

**Налице е спад на броя на получените присъди за изпълнение в сравнение с 2023 г.- с 34 бр. и с 27 бр. в сравнение с 2022 г.**

През отчетната година в Прокуратурите от Смолянския регион няма случай на отложено начало на изпълнението по чл. 415 от НК на наказание “Лишаване от свобода”.

**III. ДЕЙНОСТ ПО ИЗПЪЛНЕНИЕ НА ПРЕПОРЪКИТЕ В РАМКИТЕ НА ВЪРХОВЕНСТВОТО НА ПРАВОТО. НАКАЗАТЕЛНИ ПРОИЗВОДСТВА, ОБРАЗУВАНИ ПО НЯКОИ КАТЕГОРИИ ТЕЖКИ ПРЕСТЪПЛЕНИЯ И ТАКИВА ОТ ОСОБЕН ОБЩЕСТВЕН ИНТЕРЕС**

**Досъдебни производства, образувани за някои категории тежки престъпления и такива със значим обществен интерес:**

* **Организирана престъпност**

През 2024 г., 2023 г. и 2022 г. в района на съдебен окръг Смолян **няма** наблюдавани досъдебни производства за престъпления, извършени от **организирани престъпни групи** по смисъла на чл. 93, т. 20 от НК.

* **Корупционни престъпления**

**За 2024 г. в прокуратурите от Смолянския регион са наблюдавани –**

**21 ↓ДП, водени за корупционни престъпления.**

За сравнение

през 2023 г. са наблюдавани 26 ДП от тази категория, а

през 2022 г. - 28 ДП.

**През отчетния период новообразуваните ДП за корупционни престъпления са 10 бр.**

**В същия период са приключени 5 ДП и 12 ДП са останали неприключени.**

**Решени са общо 8 ДП.**

**Три/3бр./ ДП са внесени в съда - 2бр. с обв. акт и 1бр. със споразумение**.

През 2023 г. новообразуваните ДП за корупционни престъпления са 3 бр. В същия период са приключени 16 ДП и 6 ДП са останали неприключени. Решени са общо 19 ДП.

Три/3бр./ДП са внесени в съда - 2бр.с обвинителен акт и 1бр. със споразумение.

Новообразувани ДП за корупционни престъпления през 2022 г. са бил 5 бр., приключени са били 11 ДП и 15 са останали неприключени. Решени са били общо 9 ДП, от които 1 бр. е внесено в съда с обвинителен акт.

Сравненията на резултатите от 2024 г. с тези от предходните години по показателя „новообразувани ДП“ показват ръст на новообразуваните ДП през 2024 г. спрямо 2023 г. – със 7 бр. и спрямо 2022 г. – с 5 бр.

**През 2024 г. решените от Прокуратурата ДП за корупционни престъпления са 8, което представлява 38,1 % от общо наблюдаваните такива (при 73,1 % за 2023 г. и 32,1 % за 2022 г.).**

**През отчетния период има 1бр. върнато от съда дело за корупционни престъпления.** През 2023 и 2022 г. е нямало върнати дела от тази категория.

**През 2024 г. има 4 осъдени лица с влязла в сила присъда за корупционни престъпления.** През 2023 г. има 2 осъдени лица с влязла в сила присъда за корупционни престъпления. За сравнение през 2022 г. няма осъдени лица с влязла в сила присъда за корупционни престъпления.

**За 2024 г. има 1 оправдано лице с влязла в сила оправдателна присъда.** През 2023 г. също е било 1 оправдано лице с влязла в сила присъда, а през 2022 г. няма оправдано лице.

* **Изпиране на пари**

**На територията на ОП-Смолян през 2024 г.** **са наблюдавани 3 ДП за изпиране на пари / няма новообразувано/, като има 2бр. ДП, които са решени и 1 ДП, което е неприключено в рамките на годината.**

През 2023 г. са наблюдавани 2 ДП за изпиране на пари / 1бр. от тях е новообразувано/, които не са приключили рамките на годината.

През 2022 г. е наблюдавано 1 ДП за изпиране на пари, което е приключено с прекратяване на НПр.

Видно е, че няма съществена промяна в резултатите относно този вид престъпления през анализирания тригодишен период.

* **Престъпления с предмет - имущество и/или средства от фондове, принадлежащи на ЕС или предоставени от ЕС на българската държава**

**През 2024 г. в прокуратурите от Смолянския съдебен окръг са наблюдавани 3 ДП с предмет посегателство на Еврофондове, всички наблюдавани от ОП-Смолян, от които няма новообразувани.**

**В същия период, от наблюдаваните 3 ДП с предмет посегателство на Еврофондове, 3 ДП са останали неприключени за годината.**

**Няма решени ДП, също така няма внесени в съда прокурорски актове. Няма върнато ДП от съда.** **Има 1бр. осъдено лице с влязла в сила присъда през годината.**

През 2024 г. се наблюдава спад на броя на наблюдаваните дела в сравнение с 2023 г. с 2 бр. и спрямо 2022 г. – с 2бр.

* + **Данъчни престъпления. Престъпления с предмет ДДС.**

**През отчетния период в Прокуратурите от Смолянския регион са били наблюдавани общо 18 ↓ДП за данъчни престъпления, от които новообразувани са 3 ДП,**

срещу 23 ДП за 2023 г. и

25 ДП за 2022 г.

Видно е, че броят на делата е спаднал **↓** в сравнение с 2023 г. – с 5 бр. и със 7 бр. в сравнение с този през 2022 г.

**Решените ДП за 2024 г.** са 6 бр., което представлява 33,3 % от наблюдаваните производства, при 52,2 % за 2023 г. и 44 % за 2022 г. Сравнителния анализ сочи, че в процентно отношение този показател е спаднал спрямо 2023 г. с 18,9 пункта и спрямо 2022 г. – с 10,7 пункта.

**Броя на внесените прокурорски актове в съда за 2024 г. е 1 срещу 1 лице (1 обвинителен акта срещу 1 лице). Има и 2бр. ДП върнати от съда на прокурора.**

**За 2024 г. внесените в Съда прокурорски актове представляват 16,7 % от общо решените ДП за данъчни престъпления,** при 33,4 % за 2023 г. и 54,5 % за 2022 г.

Горните данни показват спад **↓** на внесените прокурорски актове спрямо 2023 г. с 3 бр.

и ръст **ꜛ** спрямо 2022 г. с 5 бр.

При показателя внесени в Съда прокурорски актове от общо решените ДП за данъчни престъпления има спад **↓** с 16,7 пункта спрямо 2023 г. и спад **↓** с 37,8 пункта спрямо 2022 г.

**През 2024 г. е осъдено с влязъл в сила съдебен акт 1 лице за данъчни престъпления**.

През 2023 г. са осъдени с влязъл в сила съдебен акт 3 лица за данъчни престъпления,

През 2022 г. са осъдени с влязъл в сила съдебен акт 5 лица.

Налице е спад **↓** на броя на осъдените лица с влязъл в сила съдебен акт през 2024 г. в сравнение с 2023 г. с 2 бр. и в сравнение с 2022 г. - с 4 бр.

**През 2024 г., 2023 г. и 2022 г. няма оправдани с влязъл в сила съдебен акт лица за данъчни престъпление.**

* + **Престъпления с предмет НАРКОТИЧНИ ВЕЩЕСТВА и прекурсори**

**През отчетния период в прокуратурите от Смолянския регион са наблюдавани 136 ꜛ ДП за престъпления с наркотични вещества, от които 116 ДП са *новообразувани*.**

За сравнение, през 2023 г. в прокуратурите от Смолянския регион са наблюдавани *113* ДП за престъпления с наркотични вещества, от които *88* ДП са *новообразувани*, а

през 2022 г. в прокуратурите от Смолянския регион са били наблюдавани *100* ДП за престъпления с наркотични вещества, от които *90* ДП са *новообразувани*.

**През 2024 г. са решени 96 ꜛ ДП** **за престъпления с наркотични вещества, което представлява 70,6 % ↓ от общо наблюдаваните производства за годината.**

За сравнение, през 2023 г. са решени *91* ДП за престъпления с наркотични вещества, което представлява *80,5 %* от общо наблюдаваните производства за годината, а

през 2022 г. са решени *73* ДП за престъпления с наркотични вещества, което представлява *73 %* от общо наблюдаваните производства за годината.

**Сравнителния анализ на горните показатели показва ръст ꜛ на наблюдаваните ДП с предмет наркотични вещества през 2024 г. спрямо същите през 2023 г. с 23 бр. и спрямо 2022 г. с 36 бр.**

Наблюдава се спад в нивото на относителния дял на решените ДП с предмет наркотични вещества през 2024 г. с 9,9 пункта спрямо 2023 г. и спрямо 2022 г. с 2,4 пункта.

**През 2024 г. в съда са внесени 37 ↓ прокурорски акта по дела с предмет наркотични вещества / срещу 37 лица /, от които по 13 дела са внесени обвинителни актове.**

За сравнение, през 2023 г. в съда са внесени *42* прокурорски акта по дела с предмет наркотични вещества / срещу 42 лица /, от които по 13 дела са внесени обвинителни актове, а през 2022 г. в съда са внесени *43* прокурорски акта по дела с предмет наркотични вещества, срещу 43 лица, от които 7 дела с обвинителни актове,.

В тази насока се наблюдава ***спад*** **↓** на броя на *внесените* в съда *прокурорските* *актове* през 2024 г. спрямо броя на същите през 2023 г. – с *5* бр. и спрямо тези през 2022 г. - с *6* бр.

**Осъдени през 2024 г. с влязъл в сила съдебен акт по дела с наркотични вещества са 35 лица и в същия период няма оправдани от съда лица с влязъл в сила съдебен акт.**

За сравнение, осъдени през 2023 г. с влязъл в сила съдебен акт по дела с наркотични вещества са 48 лица и в същия период няма оправдани от съда лица с влязъл в сила съдебен акт осъдени, а през 2022 г. с влязъл в сила съдебен акт по дела с наркотични вещества са 38 лица и в същия период , с влязъл в сила съдебен акт, са оправдани 5 лица от съда.

Наблюдава се тенденция на ***спад*** **↓** на броя на осъдените с влязъл в сила съдебен акт лица през 2024 г. спрямо тези през 2023 г. с 13 бр. и спрямо 2022 г. с 3 бр. и еднаквост в броя на оправданите с влязъл в сила съдебен акт лица спрямо 2023 година и спад в сравнение с 2022 г.- с 5 бр.

**От анализа на делата, водени за престъпления с предмет наркотични вещества, прави впечатление, че все още е малък броят на делата, образувани за разпространение на наркотични вещества и държане на НВ с цел разпространение, въпреки чувствително увеличения брой ДП, водени за държане на НВ. Все пак е налице тенденция на подобряване на работата по такива дела за разпространение на НВ, но следва да се положат още усилия и да са постоянни, които да доведат до качествена промяна – т.е. до значимо увеличение на броя ДП за разпространение на НВ.**

* + **Досъдебни производства, образувани за престъпления, извършени от непълнолетни лица**

**През 2024 година в прокуратурите от Смолянския регион са наблюдавани общо 17 ДП за престъпления, извършени от непълнолетни лица, от които**

**15 бр. са новообразувани.**

**От наблюдаваните от тази категория дела е приключено разследването по 14 бр., а по 3 ДП е неприключено.**

За сравнение, през 2023 година в прокуратурите от Смолянския регион са наблюдавани общо 9 ДП за престъпления, извършени от непълнолетни лица, от които 6 бр. са новообразувани,а през 2022 година в прокуратурите от Смолянския регион са наблюдавани общо 27 ДП за престъпления, извършени от непълнолетни лица, от които 18 бр. са новообразувани.

Анализа на горните данни сочи на тенденцията на ръст на броя на производствата, водени срещу непълнолетни лица през 2024 г. в сравнение с техния брой през 2023 г. с 8 бр. и спад в сравнение с тези през 2022 г. – с 10 бр.

**Решените през 2024 г. от прокурора дела срещу непълнолетни лица са общо 12 ДП, от които 11 са прекратени и има 1 бр. ДП внесено с прокурорски акт в съда.**

* **Преписки и досъдебни производства, образувани за престъпления, съставляващи (свързани с) ДОМАШНО НАСИЛИЕ**

**През 2024 г. са наблюдавани 92 преписки, по сигнали, свързани с домашно насилие, от които 77 новообразувани. От новообразуваните 3 преписки са били заведени по уведомления на МВР – чл.21 , ал. 3 от ЗЗДН. От общо наблюдаваните преписки от тази категория - 77 са решени през отчетния период и 15 са останали нерешени.**

**В същия период са наблюдавани 26 ДП, от които 24 бр. новообразувани, а от новообразуваните - 6 бр. са по уведомления на МВР - чл. 21, ал. 3 от ЗЗДН.**

От наблюдаваните общо 26 ДП - 14 бр. са решени през отчетния период, от които – 7 бр. прекратени и 7 бр. са внесени с прокурорски акт в съда /срещу 7 лица/ - 3 бр. с обвинителен акт, 2бр. със споразумение и 2бр. с предложение по чл. 78а НК за освобождаване от наказателна отговорност.

През 2024 г. са осъдени 5 лица с влязъл в сила съдебен акт и няма оправдани лица.

Пострадалите лица от извършени престъпления по новообразуваните ДП за отчетния период са 25 бр., като 4 бр. от тях са мъже.

**Анализа на данните за последните три години очертава тенденция на значително увеличение ꜛ на броя на наблюдаваните преписки, от тази категория, през 2024 г. в сравнение с 2023 г. – с 34 бр. и спрямо 2022 г. – с 53 бр., както и ръст ꜛ на наблюдаваните ДП – със 18 бр. спрямо 2023г. и в сравнение с 2022г. – с 11 бр.**

**IV.ДЕЙНОСТ НА ПРОКУРАТУРИТЕ ПО АДМИНИСТРАТИВНОСЪДЕБНИЯ НАДЗОР И НАДЗОРА ЗА ЗАКОННОСТ**

През 2024 г. дейността на прокурорите от Смолянския регион по административния надзор за законност в значителна степен бе обусловена от последните **изменения** на **Конституцията** на Република България съсЗакона за изменение и допълнение на Конституцията на Р. България /ЗИД на КРБ/,обн., ДВ бр. 106, от 22.12.2023 г., по-конкретно **измененията на т. 5 и т. 6 на** [**чл. 127**](https://legislation.apis.bg/doc/301958/0/#p49707103) **от Конституцията**, визиращи два специфични способа, чрез които прокуратурата осъществява задачата си - да следи за спазване на законността извън наказателния процес.

Като конституционно уреден орган, способите за осъществяване на основната задача на прокуратурата са уредени в чл. 127 от Конституцията на РБ, чийто разпоредби имат пряко действие. Според актуалната редакцията на чл. 127 от Конституцията, след измененията и допълненията със ЗИД на КРБ,обн., ДВ бр. 106, от 22.12.2023 г., Прокуратурата следи за спазване на законността, като: **т. 5** предприема действия за оспорване на незаконосъобразни актове пред съда **в случаите, предвидени в закон**; **т.6** освен по наказателните дела от общ характер, **в предвидените със закон случаи** ***участва*** и в други дела в защита на значим обществен интерес или в интерес на лица, които се нуждаят от специална закрила.

Горните изменения на т. 5 и т. 6 на чл. 127 от Конституцията, бяха предмет на оспорване по конституционно дело № 1/2024 г. на Костиционния съд на РБ, по което КС се произнесе с Решение № 13 от 26.07.2024 г. /Oбн. ДВ, бр. 66 от 6.08.2024 г./ .

Съобразно даденото от КС тълкуване на разпоредбите на т. 5 и т. 6 на чл. 127 от Конституцията, касаещи двата специфични способа, чрез които прокуратурата осъществяваше задачата си да следи за спазване на законността извън наказателния процес, **на практика значително бяха стеснени правомощията на Прокуратурата по административния надзор за законност**. На практика, съобразно горното решение на КС правомощията на Прокуратурата да следи за спазване на законността извън наказателния процес, се свеждат само до възможността прокурор да **предприема действия за оспорване на незаконосъобразни актове по съдебен ред, ако изрично в закон** за всеки отделен случай **е предвидена такава възможност** и да участва "и в други дела", освен по наказателни дела от общ характер, само в съответствие със заложените на конституционно ниво алтернативни критерии – "в защита на значим обществен интерес" или "в интерес на лица, които се нуждаят от специална закрила" .

**Участие по закон в съдебни заседания по административни дела**

Прокурорите от съдебния район на Окръжна прокуратура Смолян са участвали редовно във всички съдебни заседания по административни дела, по които участието по закон е било задължително, давали са мотивирани заключения и са следили за постановяването на законосъобразни актове.

**През 2024 г. прокурорите са участвали общо в 134 административни дела, които са разгледани в 193 съдебни заседания. От тях, първоинстанционни 18 дела –участие по закон и 115 на броя касационни административни дела.**

За сравнение през 2023 г. прокурорите са участвали общо в *117* административни дела, които са разгледани в 126 съдебни заседания. От тях, първоинстанционните 12 дела- по закон и касационни административни дела 105 бр.

През 2022 г. прокурорите са участвали общо в *143* административни дела, които са разгледани в 183 съдебни заседания. От тях, първоинстанционни 31 дела – 30 бр. по закон и 1бр. по лична преценка и касационни 112 бр.

Забелязва се ръст на броя административни дела с участие на прокурор през 2024 г. в сравнение с 2023 г. (със 17 бр.) и спад спрямо 2022 г. (с 9 бр.)

Следва да се отчете, че има ръст на броя на съдебните заседания с 67 бр. през 2024 г. в сравнение с 2023 г. и с 10 бр. в сравнение с 2022 г.

**За отчетната 2024 г. няма съдебни заседания по административни дела, по които е участвал прокурор по Заповед № РД-02-11/09.02.2021 г. / както и за 2023г. и 2022 г. / и няма участия по лична преценка.**

На практика през 2024 г. надзорът за законност за защита на обществения интерес и правата на гражданите, като контролно-гаранционен механизъм за законност в държавното управление, бе отменен с измененията на Конституцията на Република България със ЗИД на КРБ,обн., ДВ бр. 106, от 22.12.2023 г., поради което и през годината не бяха планирани, резсп. проведени дейности по този вид надзор в ОП-Смолян и РП-Смолян.

**През отчетния период има 1 бр. подадено предложение срещу незаконосъобразен административен акт до административен орган** при 3 бр. предложения през 2023 г. и липса на такива през 2022 г.

**Тенденцията е на спад на броя на предложенията спрямо 2023 г. (с 2 бр.) и ръст спрямо 2022 г. – с 1 бр.**

**През 2024 г. има подаден 1 протест до съда, от който е висящ към момента на изготвяне на доклада.**

За сравнение през 2023 г. са били подадени 4 протеста до съда, от които в края на годината 2 са били неуважени и 2 са били висящи, а през 2022 г. са били подадени в съда 7 протеста, от които в края на годината 1 е бил уважен, 2 са били неуважени и 4 са били висящи.

**Отново тенденцията е на спад на броя на протестите подадени в съда спрямо 2023 г. (с 3 бр.) и спрямо 2022 г. (с 6 бр.).**

**V МЕЖДУНАРОДНО - ПРАВНО СЪТРУДНИЧЕСТВО**

За района на ОП Смолян през 2024 г. **няма** *получени* от чужбина входящи ЕЗА, а за чужбина има изпратена 1 ЕЗА.

През 2024 г. има получена от чужбина 1бр. входяща ЕЗР, а за чужбина има **изпратени**

**33 бр. ЕЗР**.

През 2024 г. има получени от чужбина входящи молби за правна помощ 7 бр., а за чужбина има 5 бр. изпратени.

Общо преписките с международен елемент за района на ОП Смолян са 51 бр.

**През 2024 г. има най- високи показатели за анализирания тригодишен период, по отношение на броя на преписките с международен елемент, като той е нараснал спрямо 2023 г. с 34 бр. и спрямо 2022 г. – с 28 бр. – тенденция, дължаща се главно на промените в броя на изходящите ЕЗР.**

**VI. АДМИНИСТРАТИВНА И КОНТРОЛНО – РЕВИЗИОННА ДЕЙНОСТ**

* **Кадрово обезпечаване и квалификация на прокурори и разследващи органи.**

Към 31.12.2024 година в съдебен район Смолян, включващ ОП Смолян и РП Смолян с ТО Мадан, Чепеларе, Девин и Златоград, кадровото обезпечение на магистратите е следното:

по щат утвърдени бройки – **20** (16 бр. прокурори и 4 бр. следователи), от които:

заети бройки – 11 бр. прокурори и 4 бр. следователи.

В ОП Смолян щатните бройки на магистратите към 31.12.2024 г. са 9.

Щатните бройка за прокурори са 5 – 1 бр. адм. ръководител - окръжен прокурор, 2 бр. зам.административен ръководител - зам.окръжен прокурор и 2 бр. прокурори. Реално работилите прокурори през годината са 3,4.

Към 31.12.2024г. заети са 4 /четири/ щатни прокурорски бройки в ОП Смолян, незаета е 1 щатна бройка за прокурор.

В ОСлО при ОП Смолян, щатната бройка на следователите е 4 - 1 бр. завеждащ Окръжен следствен отдел, 2 бр. следователи и 1 бр.младши следовател. Реално работилите следователи през годината са 3,5.

В началото на 2024г. са заети 3 щатни бройки – 1 бр. завеждащ ОСлО, 1 бр. следовател и 1 бр. мл.следовател.

В края на 2024 г. в ОСлО при ОП Смолян са заети и четирите щатни бройки – 1 бр. Завеждащ ОСлО, 2 бр.следовател и 1 бр. младши следовател.

Районна прокуратура Смолян е с четири териториални отделения -Мадан, Чепеларе, Девин и Златоград.

Утвърдената в началото на 2024 година щатна численост на магистратите в Районна прокуратура гр.Смолян е **11** /единадесет/ броя и включва: районен прокурор – 1 бр., 3 щатни бройки за заместник районен прокурор, 6 щатни бройки за длъжност „прокурор”, 1 щатна бройка за длъжност „младши прокурор”.

През отчетната 2024 г. и към 31.12.2024 г. в утвърдения щат на магистратите не е настъпвала промяна.

Данните към 31.12.2024 г. за утвърден щат прокурори, зает и незает щат прокурори и реално работили прокурори в съдебния район на Районна прокуратура Смолян с ТО са както следва: Брой прокурори по щат към 31.12.2024 г. (в т.ч.адм.р-л и зам.адм.р-л) 11 бр.; **Заети** щ. бр. за прокурори към 31.12.2024 г. (в т.ч.адм.р-л и зам.адм.р-л) – **7 бр**.; **Незаети** щ.бр. за прокурори към 31.12.2024 г. – **4 бр**. Брой реално работили прокурори към 31.12.2024 г., в т.ч.и командированите в РП Смолян прокурори – 7,25.

Причините за свободните щатни бройки за длъжност „прокурор“ в РП Смолян са следните: От 05.07.2024 г. е свободна една щатна бройка за младши прокурор, тъй като с решение по Протокол №25 от заседание, проведено на 26.06.2024 г., на Прокурорската колегия на ВСС, младши прокурор от РП Смолян М.Алендаров е назначен на длъжност „прокурор“ в Районна прокуратура гр.Пловдив, считано от 05.07.2024 г. Прокурорът е назначен в РП Пловдив по негово желание.

Считано от 12.03.2024 г. един от реално работещите прокурори в РП Смолян с място на работа е в Териториално отделение гр.Девин до 08.11.2024 г. е бил в продължителен отпуск по болест.

Считано от 12.04.2024 г. втори от реално работещите прокурори, чието място на работа е в Териториално отделение гр.Златоград, е бил в дълъг отпуск по болест, а именно до 06.07.2024 г.

Поради заболяването на двамата прокурори, всички техни преписки и дела са били преразпределени за наблюдаване и решаване от останалите прокурори в съдебния район на РП Смолян. Поради това че в ТО Девин няма прокурор, прокурорите с място на работа в РП Смолян са участвали в съдебните заседания в Районен съд Девин, а след 05 юли 2024 г.и в тези в Районен съд гр.Чепеларе. Прокурорите с място на работа в ТО Мадан и ТО Златоград не са ангажирани с тези участия, поради лоша пътна инфраструктура. Прокурорите с място на работа в областния град Смолян поемат заседанията на прокурорите от четирите териториални отделения по насрочени в Районен съд гр.Смолян наказателни дела, граждански дела, дела по внесени искания за вземане на мерки за неотклонения и др. В съдебния район на териториално отделение Девин има най-много общини – три в сравнение с останалите териториални отделения в съдебния район на РП Смолян. Община Девин е значително отдалечена от гр.Смолян, а пътната инфраструктура в областта е трудна за ежедневно пътуване.

За незаети три щатни бройки за „прокурор” – с Решение по протокол №44/30.11.2022 г.на ПК на ВСС, обн. ДВ бр.96/02.12.2022 г.тези бройка са били обявени за заемане с конкурс чрез първоначално назначаване. Конкурсът не е завършил успешно и към момента е насрочен нов конкурс с обявени **две** бройки за прокурор в РП-Смолян, но към момента 3 щатни бройки за прокурор са незаети.

Към 31.12.2024 г. съдебните служители по щат общо в прокуратурите от съдебен район Смолян са 36,5 бройки – 17 бр. в ОП Смолян /при 9 щатни бройки за магистрати/, 19,5 бр. в РП Смолян /при 11 щатни бройки за прокурори/.

Съотношението магистрати – съдебни служители се определя като оптимално в рамките на прокуратурите от Смолянския район и е както следва – за ОП Смолян (вкл. и отдел Следствен) – 0,52 (1 магистрат: 1,89 служителя), за РП Смолян – 0,56 (1 магистрат: 1,77 служителя).

Квалификацията на всички съдебни служители съответства на изискванията за заемането на длъжностите им. Наличната специализирана администрация съумява да обезпечи дейността – прокурорските актове се обработват ежедневно в деловодството и в УИС, текущите справки се изготвят в срок.

Към 31.12.2024 г. в прокуратурите от Смолянския район няма незаети бройки за съдебни служители.

**Кадрово обезпечаване на разследващи органи**

По щат всички разследващите полицаи, които работят в ОДМВР – Смолян са в отдел “Разследване”. В щата на отдел „Разследване“ е включен и работи един системен оператор. Разследващите полицаи, които по месторабота са в РУ, разследват престъпления, както по регистрирани ЗМ на РУ, така и на други РУ в областта, съобразно преценката на началника на отдел “Разследване” при ОДМВР – Смолян. Към настоящия момент в ОДМВР Смолян и РУ към дирекцията работят общо 19 разследващите полицаи.

**Щатното осигуряване с разследващи полицаи е достатъчно за да гарантира обекитва въможност за провеждане на качествено разследване по всички образувани досъдебни производства.**

Повишаването на квалификацията на магистратите е съобразно Правилата за обучение и повишаване на квалификацията в системата на ПРБ.

През отчетната 2024 г. магистратите от ОП Смолян са участвали във всички обучения, включени в обучителния календар и други, предложени допълнително през годината.

В организираните курсове за повишаване на квалификацията на съдебната администрация са вземали участие съответните съдебни служители от ОП Смолян и РП Смолян. Участвали са по всички включени в календара обучения.

Организираните квалификационни мероприятия, съвещания, издаването на указания, са допринесли за повишаване качеството на работа на магистратите, за уеднаквяване на практиката по прилагането на закона, както и за отстраняване на слабости в практическата дейност.

* **Проверки и ревизии. Образувани дисциплинарни и наказателни производства срещу магистрати. Наложени наказания на прокурори и следователи.**

**Проверки и ревизии по отношение на ОП Смолян:**

През 2024 г. не е извършвана проверка от ИВСС, както и комплексна ревизия от АП Пловдив за дейността на ОП Смолян през 2024 г.

Извършени са следните проверки и ревизии от АП Пловдив:

* проверка за спазване **Правилата** за приложението на разпределението на преписките и досъдебните производства на принципа на **случайния подбор**, в изпълнение Раздел I, т.3 от Плана за работа по основни надзори на АП Пловдив, при която не са констатирани пропуски;
* контролни проверки в изпълнение на т. 1 от Протокол 29 от заседанието на Пленума на ВСС, проведено на 22.11.2018 г. за **спазването на сроковете за извършване на разследване** по дела, от образуването на които е изтекъл период **над 3 години**, осъществявани от адм.ръководител на всеки шест месеца с обхват на периодите от 01.01.2024 до 30.06.2024 г. и от 01.07.2024 до 31.12.2024г., в изпълнение на Раздел II, т.4 от Плана за работата по основни надзори на АП Пловдив. Изготвени са подробни справки, изпратени на АП Пловдив.
* тематична проверка в изпълнение на т.15 от Указанието за организация на работата на ПРБ по преписки и досъдебни производства, образувани във връзка с осъществено **домашно насилие**, както и за неизпълнение на заповед за защита от домашно насилие, утвърдено със Заповед № РД-02-09 от 30.04.2018 г., изм.и доп.със Заповед № РД-02-04/01.04.2022 г. на Главен прокурор, в изпълнение на Раздел I, т.6 от Плана за работа по основните надзори на АП-Пловдив за 2024г. **Във връзка с констатациите** адм.ръководител на ОП Смолян е изготвил **указателно писмо до прокурорите** в ОП Смолян- при назначаване на експертизи в досъдебното производство, във всички случаи, включително и по досъдебни производства, образувани във връзка с осъществено домашно насилие, в постановлението за назначаване на експертизата задължително да се посочва срокът за представяне на заключението; наблюдаващите прокурори изрично да указват на разследващите органи да изпълняват стриктно задължението си по чл.145, ал.2 от НПК още при изготвяне на постановлението за образуване на досъдебното производство, а в случаите на вече образувано ДП в условията на чл.212, ал.2 от НПК – с последващо постановление с указания.
* тематична проверка на работата на ОП Смолян по **преписки и досъдебни производства**, образувани **за изпиране на пари и финансиране на тероризъм**, в изпълнение на т.44.1. и т.44.2 от Указанието за организацията на работата на ПРБ по преписки и досъдебни производства, образувани за изпиране на пари и финансиране на тероризъм, в изпълнение на раздел I, т.7 от Плана за работа по основни надзори на АП Пловдив за 2024 г., при която не са констатирани пропуски.
* тематична ревизия на досъдебните производства за **престъпления с причинена смърт**, в това число и транспортните престъпления, в изпълнение на Раздел II, т.3 от Плана за работа по основните надзори на АП-Пловдив за 2024г. **Във връзка с констатациите е указано** на наблюдаващите прокурори да следят за стриктното изпълнение от страна на разследващите органи на Заповед №РД - 04-59 от 01.06.2022г. на Административен ръководител - Окръжен прокурор на ОП-Смолян, като изискват от разследващите органи, в предложенията за удължаване на срока на разследването, изрично да посочват датата на назначаване на експертизата, срока по чл.145, ал.2 от НПК и причините за непредставянето в този срок на заключенията по назначените експертизи, както и какви процесуални мерки е взел разследващия орган в насока спазване на задълженията на вещото лице по чл.149 от НПК, както и при констатиране на виновно неизпълнение от страна на разследващия орган на служебните задължения по НПК, да се преценява възможността за отстраняване на разследващия орган и/или търсене дисциплинарна отговорност от него.
* ревизия на делата **с повдигнато обвинение**, наблюдавани от ОП Смолян, производството по които е **прекратено** през 2023 г. и прокурорските актове не са били обект на служебен или съдебен контрол, в изпълнение на раздел II, т.7 от Плана за работа по основни надзори на АП Пловдив. **Във връзка с направените препоръки** в Обобщения доклад за региона на АП Пловдив, **е указано** предприемане на мерки за недопускане на постановяване на незаконосъобразни и необосновани прокурорски актове, а именно актовете, с които се слага края на едно наказателно преследване, да бъдат постановявани при пълно изяснени фактически положения и много добре мотивирани, като мотивите следва да са съобразени с целите на доказателствените способи по НПК и необходимостта от надлежното им прилагане; при разследването да се проверяват всички версии и твърдения на обвиняемите, а при постановяването на крайния акт на прокурора да се обсъждат и анализират всички налични доказателства и свързаните с тях твърдения в контекста на всички възможни престъпни състави по НК; по отношение на лицата направили съобщения за извършени спрямо тях престъпни посегателства от конкретни лица, чийто променени показания в хода на наказателните производство са станали причина за прекратяването на производство, да се отделят материали и се образуват производства за набеждаване.
* Проверка на работата в Окръжна прокуратура – Смолян на дейността й през 2023 г. и първото полугодие на 2024 г. по привеждане в изпълнение на **влезлите в сила съдебни актове с наложени наказания съгласно чл.37 от НК,** в изпълнение на раздел V, т.3 от Плана работата по основни надзори на АП Пловдив за 20245 г. Констатацията е, че работата е на много добро ниво и не са необходими препоръки за оптимизация.

- тематични ревизии по **делата водени срещу лица с две и повече ДП** за второ шестмесечие на 2023 г. и първо щестмесечие на 2024 г. Във връзка с констатирани слабости в Доклада от първата проверка е указано наблюдаващият прокурор на 1 бр. ДП на ОП Смолян да предприеме мерки за спешното приключване на разследването по досъдебното производство, поради попадането на същото в графа „3 и повече НП срещу едно и също лице“; както и да не се допуска разследването по ДП срещу лица с две и повече наказателни производства да превишава срок от една година, освен случаите когато е налице непреодолима пречка за срочното им приключване.

След втората проверка от страна на ОП-Смолян не се налага да бъдат предприемани мерки за подобряване работата по делата от тази категория.

* тематична ревизия съвместно с прокурор от Апелативна прокуратура гр. Пловдив в Окръжна прокуратура гр. Смолян и Районна прокуратура гр. Смолян за **спазване на сроковете на извършените проверки по чл.145, ал.2, изр.1 от ЗСВ**, произнасянето от прокурора по чл.145 ал.2 изр.2 от ЗСВ и спазване на създадената организация в РП Смолян и ОП Смолян. При извършената проверка **не са констатирани нарушения** - възложените проверки се извършват в сроковете по чл. 145, ал. 2 от ЗСВ. Не са били констатирани случаи на неспазване на сроковете или неизпълнение на дадените указания, с някои несъществени изключения, описани в доклада. В болшинството случаи наблюдаващите прокурори са изпълнявали стриктно задълженията си, в това число и чрез периодично запознаване с материалите по проверката и даване на конкретни указания.

- периодична проверка в окръжните прокуратури от региона на АП-Пловдив на неприключените досъдебни производства **с продължителност на разследването над 3 години**, в изпълнение на Раздел II, т.5 от Плана за работа по основни надзори на АП Пловдив. **Във връзка с направените препоръки** в Обобщения доклад за региона на АП Пловдив, административният ръководител на ОП Смолян за срочното приключване на досъдебните производства от тази категория, **е указал** на прокурорите от ОП Смолян, по неприключените досъдебни производства с продължителност на разследването над 3 години, наблюдаващите прокурори да продължат да упражняват ефективно ръководство и надзор върху разследването, да набележат мерки за приоритетна работа по тези дела и за ускоряване на разследванията, да дават конкретни, точни и ясни указания на разследващия орган за събиране на необходимите доказателства за разкриване на обективната истина по делото в най-кратък срок; както и при констатиране на необосновано бездействие от страна на разследващия орган, както и при продължително отсъствие по болест на разследващ, прекомерна натовареност или системни забавяния в изпълнението на дадените от прокурора указания, да се пристъпва към замяна на разследващия орган с друг.

**Проверки и ревизии по отношение на РП** Смолян**:**

През периода са извършени следните проверки от ОП Смолян на РП Смолян:

* тематична ревизия за спазване на **Правилата** за приложението на преписките и делата на принципа на **случайния подбор**, в изпълнение на Раздел I, т.1 от Плана за работа по основни надзори на ОП Смолян за 2024 г. При ревизията **не са констатирани нарушения** и грешки на Правилата за приложението на разпределението на преписките и досъдебните производства на принципа на случайния подбор в ПРБ за начина на формиране на групите, начина на разпределяне на преписките и досъдебните производства, процентното натоварване, нито при категоризиране на преписките, спазва се изискването за излагане на мотивировка при определен избор.

- проверка за работата през 2024 г. на Районна прокуратура Смолян по преписки и досъдебни производства, образувани във връзка с осъществено **домашно насилие**, както и за неизпълнение на заповед за защита от домашно насилие, в изпълнение на раздел I, т. 4 на от Плана за работата по основните надзори на ОП- Смолян за 2024 г., при която се констатира,че през 2024 г. се **наблюдава запазване на положителната тенденция в работата** на прокурорите от РП- Смолян по преписки и досъдебни производства от проверяваната категория. В РП-Смолян се спазват Указания за организацията на работа на ПРБ по преписки и досъдебни производства, образувани във връзка с осъществено домашно насилие, както и за неизпълнение на заповед за защита от домашно насилие, утвърдено със Заповед № РД-02-09/30.04.2018 г., изменени и допълнени със Заповед № РД-02-04/01.04.2022 г., на Главния прокурор на РБ. Създадена е необходимата организация от административния ръководител за изпълнение на Указанията на Главния прокурор.

* тематична ревизия на РП-Смолян на досъдебните производства за престъпления с **причинена смърт**, в изпълнение на раздел I, т. 5 на от Плана за работа по основните надзори на ОП- Смолян за 2024г. **Не са констатирани нарушения**, по същите действията по разследването са водени ритмично в срок, при упражнено ръководство и надзор от наблюдаващите производства. Разследването е водено качествено, с извършване на всички следващи се действия по разследването за изясняване на фактическите обстоятелства от предмета на доказване.
* тематична ревизия за продължителността на сроковете на разследване на **върнатите от съда дела** за доразследване от районните съдилища в съдебен окръг Смолян през 2022 г. и 2023 г., в изпълнение на Раздел I, т.6 от Плана за работа по основни надзори на ОП Смолян. **Констатирано е нарушаване и неспазване на срока по чл. 242, ал.4 и ал.5 от НПК**. В няколко случая не е искано продължаване на срока по чл. 242, ал.5 от НПК и същият не бил удължаван по този ред от административния ръководител, а вместо това срокът е бил продължаван по реда на чл. 234, ал.3 от НПК. Доклада на проверяващия прокурор е изпратен на адм.ръководител на РП Смолян за запознаване и предприемане на мерки. **Във връзка с констатациите, адм.ръководител на РП Смолян е изпратил в ОП Смолян Заповед № РД-04-84/21.02.2024** г., разпореждане от 21.02.2024 г. и два броя доклади от наблюдаващи прокурори от РП Смолян.

- тематични ревизии по делата водени **срещу лица с две и повече ДП** за второ шестмесечие на 2023 г. и първо шестмесечие на 2024 г., в изпълнение на Раздел II, т.1 от Плана за работа по основни надзори на ОП Смолян. Във връзка с констатирани слабости в доклада на АП Пловдив от първата проверка е издадено указателно писмо на ОП Смолян за предприемане мерки за спешното приключване на разследването по 2 бр. досъдебни производства, наблюдавани от прокурори от РП Смолян, поради попадането на същите в графа „3 и повече НП срещу едно и също лице“, както и да не се допуска разследването по ДП срещу лица с две и повече наказателни производства да превишава срок от една година, освен случаите когато е налице непреодолима пречка за срочното им приключване. След втората проверка не се налага да бъдат предприемани мерки за подобряване работата по делата от тази категория.

* контролни проверки в изпълнение на т. 1 от Протокол 29 от заседанието на Пленума на ВСС, проведено на 22.11.2018 г. за **спазването на сроковете за извършване на разследване по дела, от образуването на които е изтекъл период над 3 години**, осъществявани от адм.ръководител на ОП Смолян на всеки шест месеца с обхват на периодите от 01.01.2024 до 30.06.2024 г. и от 01.07.2024 до 31.12.2024г., в изпълнение на Раздел II, т.3 от Плана за работата по основни надзори на ОП Смолян за 2024 г. Изготвени са подробни справки, изпратени на АП Пловдив.
* периодични /шестмесечни/ тематични проверки по делата **с разследване над 3 години** в Районна прокуратура Смолян и **осъществяване на контрол на дейността на Административния ръководител на РП Смолян по изпълнението на т.3. и т.4 от Заповед № 525 от 22.02.2012г., изменена със Заповед № РД-04-363/21.11.2017 г. на Главния прокурор**. Установено е, че не се налага извършване на тематична ревизия на дейността на административния ръководител на РП-Смолян по изпълнение на задълженията му по чл. 140 от ЗСВ, няма случаи на констатирано системно неспазване на установени срокове за решаване на делата или неефективно изпълнение на функциите на наблюдаващия прокурор, както и възложени дела на следователи с неразумен срок на разследване.
* тематична ревизия на делата, наблюдавани в РП Смолян, **прекратени на основание чл.9 ал.2 от НК** през 2023 г., в изпълнение на раздел II, т.5 от Плана за работа по основни надзори на ОП Смолян за 2024 г. **Констатирани са случаи на некоректно посочване процесуалните основания за прекратяване на наказателното производство** в актове, както и на неизпращане на преписи от постановените актове на всички правоимащи лица, съгласно разпоредбата на чл. 244, ал. 5 от НПК, отправени са препоръки в случаите, в които се касае за преценка с оглед евентуално извършени административни нарушения, да се сезират съответните компетентни административно-наказващи органи. **Във връзка с констатациите и препоръките е издадена е Заповед № РД-04-728/30.12.2024 г. на Адм.ръководител на РП Смолян**.
* проверка на досъдебните производства, наблюдавани в Районна прокуратура гр. Смолян, по които **има привлечени лица като обвиняеми**, въз основа на данните от „Електронния регистър за срочността на разследването и произнасянето на прокурор по досъдебни производства с обвиняеми лица", в изпълнение на т. 7 от Раздел II „Досъдебен надзор“ от Плана за работа по основни надзори на ОП Смолян за 2024г. След извършената проверка със Заповед № РД-04-13/22.01.2025 г. на РП Смолян е указано да се предприемат адекватни мерки за ускоряване на разследването и решаване с окончателен прокурорски акт на досъдебните производства със срок на разследването над една година и за произнасянето по МНО, по дела, по които предстои изтичане на максималния срок по чл.234, ал.8 от НПК.

- извършена тематична ревизия по делата **с повдигнато обвинение**, наблюдавани от Районна прокуратура гр.Смолян, **производството по които е прекратено** и прокурорските актове на са били обект на служебен или съдебен контрол, в изпълнение на т. 6 от Раздел II от Плана за работа по основни надзори на ОП Смолян за 2024г. Отправени са препоръки, прокурорите да събират своевременно доказателства относно всички обстоятелства от значение за разследването и едва след техния анализ, при наличие на съответните признаци за извършено престъпление да бъдат привличани лицата като обвиняеми, при постановяване на актовете си, да посочват коректно съответните процесуални основания и във всички случаи, когато осъщественото деяние съставлява административно нарушение, преписката следва да се изпраща на административнонаказващия орган за ангажиране на административнонаказателна отговорност.

* тематична ревизия съвместно с прокурор от Апелативна прокуратура гр. Пловдив в Районна прокуратура гр. Смолян **за спазване на сроковете на извършените проверки по чл.145, ал.2, изр.1 от ЗСВ**, произнасянето от прокурора по чл.145 ал.2 изр.2 от ЗСВ и спазване на създадената организация в Районна прокуратура гр.Смолян. При извършената проверка не са констатирани нарушения - възложените проверки се извършват в сроковете по чл. 145, ал. 2 от ЗСВ. Не са били констатирани случаи на неспазване на сроковете или неизпълнение на дадените указания, с някои несъществени изключения, описани в доклада. В болшинството случаи наблюдаващите прокурори са изпълнявали стриктно задълженията си, в това число и чрез периодично запознаване с материалите по проверката и даване на конкретни указания.

- проверка на работата в Районна прокуратура – Смолян на дейността й през 2023 г. и първото полугодие на 2024 г. по **привеждане в изпълнение на влезлите в сила съдебни актове с наложени наказания съгласно чл.37 от НК**, в изпълнение на раздел V, т.3 от Плана за работа по основни надзори на ОП Смолян. Констатацията, че работата е на много добро ниво и не са необходими препоръки за оптимизация.

**Образувани дисциплинарни производства срещу магистрати, наложени наказания на прокурори**

През отчетния период в Районна прокуратура **е образувано една дисциплинарна преписка** спрямо магистрат от прокуратурата - преписката е образувана по постъпило в РП Смолян писмо №1479/2024 г.от 05.11.2024 г. на Окръжна прокуратура Смолян ведно с жалба от адвокат, в която се излагат оплаквания за това, че разследването по нак.производство се провежда бавно и не в разумен срок. Проверката по тази преписка касае разследване по досъдебно производство и действията на наблюдаващия прокурор по ДП №59/2021 г.на РУ Девин, преписка №972/2021 г.на РП Смолян.

**Преписката е приключила с прекратяване, поради липса на основания за налагане на административна мярка по чл.327 от ЗСВ.**

* **Унифицирана информационна система. Проблеми и предложения.**

В ОП Смолян и РП Смолян систематично се въвеждат преписките и делата в УИС-3 в съответствие със Заповед № РД 02-23 от 13.09.2021 г. на Главния Прокурор, изменена и допълнена със Заповед № РД-02-13/27.07.2022 г. Чрез УИС се извършва и случайното разпределение на преписките и делата в прокуратурите в района.

Съществуващите трудности при работата със системата са свързани най-вече с комуникационни проблеми и неясноти по отношение на технологията на работа с УИС – 3 и свързаната с нея програма за извличане на статистическа информация.

* **Финансово и материално осигуряване на прокуратурите. Проблеми и предложения.**

По отношение на материалната база на прокуратурите основните направления са:

**1. Обезпеченост с компютърна техника и поддръжка:**

В ОП Смолян, РП Смолян и прилежащите и териториални отделения разполагат с компютърна техника втора употреба, като най-старите компютри са произведени през 2012 г. Наличната компютърна техника е вече технологично остаряла и амортизирана. Въпреки че към настоящия момент всички персонални компютри отговарят на минималните изисквания за компютърната техника в мрежата на ПРБ, поради дългия период на експлоатация създават технически проблеми и нарушават нормалния работен процес. Очакваната централизирана доставка на компютърна техника, с която да бъдат подменени всички налични компютри с нови такива, така и не се осъществява все още, за разлика с голяма част от прокуратурите в страната където техниката вече е подменена.

През 2024 г. в изпълнение на проект по Договор №50/08.06.2023 г. по Плана за възстановяване и устойчивост бе подменена голяма част от мрежовото оборудване в ОП Смолян, РП Смолян и Териториалните отделения, включваща всички рутери в областта, както и суичовете в ОП и РП Смолян.

Като проблем остава комуникационната свързаност на работните помещения на отделите ФСД към ОП Смолян и РП Смолян, където се помещават и някои магистрати. Наличната връзка е много бавна и често създава проблеми с прекъсвания. Изпратено бе писмо до отдел ИОТ към Администрацията на Главния прокурор относно проблема, но към момента той все още не е решен.

Възникналите проблеми с компютърните системи, свързани със софтуера и хардуера, се решават своевременно от системния администратор в ОП Смолян.

**3. Финансово - стопанска дейност:**

Окръжна прокуратура гр. Смолян има утвърдена бюджетна сметка и финансирането през 2024 г. се е извършвало в рамките на тази сметка в съответствие със Закона за държавния бюджет, ПМС за изпълнение на бюджета,указанията давани от администрацията при главния прокурор.

През 2024 г. бюджетните средства са изразходвани при спазване на утвърдени месечни лимити за финансиране. Главна прокуратура, като по-висш разпоредител с бюджетни кредити, одобрява корекции на бюджетите след мотивирани искания, продиктувани от възникване на неотложни нужди и промяна в конюнктурата на пазара.

Рестриктивната политика спрямо извършване на разходи се запазва и през 2024 г., като изцяло са осигурени необходимите средства за фонд “Работна заплата”, както и необходимите разходи за издръжката – канцеларски материали, консумативи, ел. енергия, вода и отопление, пощенски разходи, плащане на вещи лица и други. През 2024 г. снабдяването с гориво за служебните автомобили продължава да се извършва централизирано, а снабдяването с канцеларски и други материали, консумативи се извършва децентрализирано от ОП Смолян за РП Смолян, ТО Мадан, ТО Чепеларе, ТО Девин и ТО Златоград при спазване на приетите Вътрешни правила за управление на цикъла на обществените поръчки в ОП Смолян.

Стриктно се спазва политиката на приоритизиране на плащанията в рамките на утвърдените бюджетни сметки с цел осигуряване на нормален работен процес.

Всяка прокуратура има разписани Системи за финансово управление и контрол, които систематизират съществуващите правила и процедури и осигуряват разумна увереност, че целите на прокуратурите се постигат чрез съответствие със законодателството, вътрешните актове и договори, чрез всеобхватност на финансовата и оперативна информация и опазване на активите и информацията. Финансовото управление и контрол се осъществява при спазването на принципите за законосъобразност, добро финансово управление и прозрачност, своевременност и конфиденциалност.

**VIІ. НАТОВАРЕНОСТ НА ПРОКУРОРСКИТЕ И СЛЕДСТВЕНИТЕ ОРГАНИ**

**По данни от табл. 5.1 и 5.2**

**През отчетната 2024 година прокурорите от района на ОП Смолян имат внесени в съда 306 прокурорски акта и общо участия в съда 900. Общо другите прокурорски актове и дейности по всички видове надзори са 11670. Сбора от тези показатели дава Общия обем на прокурорската дейност, който е 12876.**

През 2023година прокурорите от района на ОП Смолян имат внесени в съда 303 прокурорски акта и общо участия в съда 780. Общо другите прокурорски актове и дейности по всички видове надзори са 11429. Сбора от тези показатели дава Общия обем на прокурорската дейност, който е 12512.

През 2022 година прокурорите от района на ОП Смолян имат внесени в съда 316 прокурорски акта и общо участия в съда 803. Общо другите прокурорски актове и дейности по всички видове надзори са 11949. Сбора от тези показатели дава Общия обем на прокурорската дейност, който е 13 068.

**Общия обем на прокурорската дейност през 2024 г. е нараснал в сравнение с 2023 г. - с 364, а спрямо 2022 г. е намалял със 192.**

При реално работили 11 прокурори през 2024 г. средна натовареност на един прокурор в района на ОП Смолян е 1175,9. При реално работили 12,6 прокурори през 2023 г. средна натовареност на един прокурор в района на ОП Смолян е 992,2. При реално работили 11,3 прокурори през 2022 г. средна натовареност на един прокурор в района на ОП Смолян е 1161,6.

**Сравненията между данните за 2024 г. с 2023 г. сочат, че средната натовареност на един прокурор в района на ОП Смолян е нараснала със 183,7 и в сравнение с 2022 г. - с 14,3.**

**2. Средна натовареност на следователите**

**Броят на реално работили следователи в окръжния следствен отдел на ОП Смолян през 2024 г. е 3,5, а тяхната средна натовареност е 56.**

Броят на реално работили следователи в окръжния следствен отдел на ОП Смолян през 2023 г. е 2,6, а тяхната средна натовареност е 87,3.

Броят на реално работили следователи в окръжния следствен отдел на ОП Смолян през 2022 г. е 2,3, а тяхната средна натовареност е 76,5.

**Сравнението между данните за 2024 г. с предходните години показва спад на средната натовареност на един следовател – с 31,39 спрямо 2023 г. и с 20,51 спрямо 2022 г.**

**Р А З Д Е Л III**

**ПРИОРИТЕТИ В ДЕЙНОСТТА НА ОКРЪЖНА ПРОКУРАТУРА СМОЛЯН И НА РАЗСЛЕДВАЩИТЕ ОРГАНИ**

Преди да се пристъпи към очертаване на приоритетите за 2025 година, намирам за подходящо да се извърши кратък анализ на изпълнението на приоритетите за 2024г.

Като водещ приоритет през предходния отчетен период беше планирано ефективно провеждане и реализация на наказателното преследване, активиране работата на прокурорите при осъществявания от тях контрол по разследване на дела, подобряване качеството и срочността на разследване по дела с повишен обществен интерес, по дела за престъпления по транспорта, свързани с управление на МПС след употреба на наркотични вещества и алкохол, по дела с разследване, продължило над 3, 4 и 5 години. По това направление бяха положени значителни усилия, като намирам, че следва да се даде положителна оценка на постигнатото. Следва да се отбележи приноса на всички прокурори, както от Районна прокуратура Смолян, така и от Окръжна прокуратура Смолян на подобряване качеството и срочността на разследване по досъдебни производства по дела за престъпления по транспорта, свързани с управление на МПС след употреба на наркотични вещества и алкохол, както и за намаляване броя на делата с продължителност на разследване над 3г., над 4г. и над 5г. Факт е, че на първо място, като структуроопределящи за региона ни, са престъпленията по Глава ХІ от НК – общоопасни престъпления – 396 бр. новообразувани ДП. Определящи престъпления по Глава ХІ НК са тези по чл. 343б от НК Престъпленията по транспорта бележат спад, но това в значителна степен се дължи на генералната превенция, която е резултат от усилията на правоприлагащите органи и постигнатите справедливи наказания за извършителите на такива престъпления, като следва да се отчете и ролята на предвиденото отнемане на управляваното МПС по реда на чл.343б, ал.5 от НК, което действа възпиращо върху водачите на МПС да управляват след употреба на алкохол или под въздействие на НВ. За високото качество на работата по такива дела говори и факта, че няма оправдани от съда лица за такива престъпления. Другото направление, по което се работеше усилено през 2024г. беше бързо приключване на делата, разследвани повече от 3,4 и 5 години. Следва да се отбележи, че този проблем не стои пред прокурорите от Районна прокуратура Смолян, тъй като при тях делата с продължителност на разследване над 3 години са относително малко. Дела с продължителност на разследване над 4 и над 5 години е имало през отчетния период само в Окръжна прокуратура Смолян. Това беше сериозно предизвикателство пред прокурорите от ОП-Смолян, които полагаха постоянни усилия да приключат делата с продължителност на разследване над 3, 4 и 5 години. Административният ръководител на ОП-Смолян, в изпълнение на правомощията си по чл.140, ал.3 от ЗСВ, е издавал указания до прокурорите по неприключените досъдебни производства с продължителност на разследването над 3 години, да упражняват ефективно ръководство и надзор върху разследването, да набележат мерки за приоритетна работа по тези дела и за ускоряване на разследванията, да дават конкретни, точни и ясни указания на разследващия орган за събиране на необходимите доказателства за разкриване на обективната истина по делото в най-кратък срок; при констатиране на необосновано бездействие от страна на разследващия орган, както и при продължително отсъствие по болест на разследващ, прекомерна натовареност или системни забавяния в изпълнението на дадените от прокурора указания, да се пристъпва към замяна на разследващия орган с друг. Съвместните усилия са дали резултат, което се вижда от анализа на броя дела по месеци с продължителност на разследване над 3, 4 и 5 години. В края на 2023г. общият сбор на делата с продължителност на разследване над 3, 4 и 5 години е бил 10 броя, като до месец юни 2024г. този брой е бил постоянно редуциран за да достигне до общо 7 дела, от които само 1/едно/ дело над 5г. и по две дела над 3г. и над 4г. Разбира се тези показатели са динамични и след месец юни цифрите отново са се повишили, но в края на 2024г. делата над 5г. са 3бр., над 4г. са 4 бр. и над 3г. са 6 бр. Изводът е, че набелязаните мерки дават резултат и позволяват да се изчистят субективните фактори, които влияят на продължителността на разследването, но по-трудно въздействат на обективните причини за забавяне на разследванията. Сред тях се открояват сложните експертизи, за изготвянето на които понякога изминава период повече от една година. Проблемът с вещите лица е обсъждан многократно в различен формат, но за съжаление не може да се реши само с усилията на органите на досъдебното производство.

Друг основен приоритет, който беше заложен през 2024г., беше засилване на противодействието на престъпността, свързана разпространение на наркотични вещества. В тази насока също бележим подобрение на резултатите, като по внесени обвинителни актове на Окръжна прокуратура Смолян през 2024г., през януари на 2025г. бяха постановени две осъдителни присъди срещу две лица за разпространение на НВ. Трябва да признаем, че това не е достатъчно и усилията по разкриването и доказването на такива престъпления следва да остане приоритет и през настоящата година.

Друг важен приоритет през 2024г. беше активната работа по дела за домашно насилие. Данните сочат на нарастване на боря на такива дела, което налага извършването на съответния анализ. В голяма степен увеличаването на броя на такива дела е свързан с отразяването на такива случаи по медиите, по които са работили правозащитните и правоприлагащите органи, което е вдъхнало увереност у пострадалите от такива престъпления да потърсят помощ и съответно да сигнализират за извършени подобни деяния. Това е довело и до по-висока разкриваемост и съответно до търсене на наказателна отговорност от извършителите. В предходни периоди такива престъпления са оставали неразкрити, поради пасивност на жертвите на домашно насилие. Ще следва да продължат съвместните усилия за противодействие на тази престъпност и през 2025г. до постигане на устойчиво намаляване на тези престъпления.

Като приоритет през 2024г. беше набелязано подобряване качеството на упражнявания от прокурорите надзор върху разследването и прецизиране на изготвяните прокурорски актове, внесени в съда с цел намаляване на броя на върнатите от съда дела и ограничаване до минимум на оправдателните присъди. Следва да се отбележи, че РП-Смолян са допуснали незначителни пропуски по това направление и имат само две оправдани лица по едно дело и само две върнати дела, докато резултатите на ОП-Смолян са значително влошени в сравнение с предходните периоди. Върнати са общо 4 дела на ОП-Смолян и са оправдани три лица по три дела. Извършеният анализ на причините за постановяване на оправдателните присъди сочи, че едната оправдателна присъда е резултат от промяна в съдебната практика на ВКС по така наречените лихварски дела, което не следва да се отчита като пропуск в работата на прокурора, но това не променя крайни извод за влошаване на тези показатели, конкретно за Окръжна прокуратура Смолян. Ще следва да се набележат сериозни мерки за подобряване на тези показатели през 2025г.

**Отчитайки горния анализ, ръководството на ОП-Смолян набелязва в работата си следните приоритети през 2025год.:**

* Повишаване качеството на упражнявания прокурорски надзор върху разследването и недопускане на нарушения на процесуалните правила, ограничаващи правата на обвиняем или пострадал, с което да се избегне евентуално връщане на делото на прокурора. Прецизиране на съдържанието на внесените в съда прокурорски актове, за да не бъдат констатирани от съда съществени пороци при изготвянето им, което би било основание за връщане на делото на прокурора. Целта е намаляване на броя на върнатите от съда дела и ограничаване до минимум на оправданите лица, за което да се извърши допълнителен анализ на причините за върнатите дела и оправдателните присъди и подробно проучване на актуалната съдебна практика, както и повишаване квалификацията на прокурорите и следователите.
* Създаване на необходимата организация за упражняване от прокурорите на постоянен и ефективен надзор върху разследващите органи по дела, разследвани повече от 3, 4 и 5 години. Административният ръководител на Окръжна прокуратура Смолян да следи стриктно, съобразно правомощията си по чл.140, ал.3 от ЗСВ, разследванията по такива дела да приключват в разумен срок, като изисква от прокурорите и разследващите органи да работят приоритетно по такива дела, а при констатирано необосновано бездействие от страна на разследващия орган, както и при продължително отсъствие по болест на разследващ, прекомерна натовареност или системни забавяния в изпълнението на дадените от прокурора указания, да се преценява евентуалната му замяна с друг разследващ орган или създаване на екип от разследващи за осигуряване приключване на разследването в разумен срок.
* Продължаване на съвместните усилия с органите на МВР за противодействието на престъпността, свързана разпространение на наркотични вещества. Набелязаните мерки през предходния период вече дават резултати, но те все още не са достатъчни и усилията по разкриването и доказването на такива престъпления остават приоритет и през настоящата година.
* Увеличеният брой на разкритите и регистрирани престъпления, свързани с упражняването на домашно насилие в съдебния район на Окръжна прокуратура Смолян, предполага да продължат съвместните усилия с МВР за противодействие на тази престъпност и през 2025г. до постигане на устойчиво намаляване на тези престъпления. В тази връзка да се използва доброто взаимодейства с медиите, с цел запознаване на обществото с работата на прокуратурата и резултатите от нея и чрез повишаване на общественото доверие в Прокуратурата да се насърчават гражданите да оказват пълно съдействие за разкриването и доказването на престъпления, вкл. и такива за домашно насилие.
* Повишаване на професионалната компетентност на прокурорите, следователите и на съдебните служители от региона, чрез своевременното им включване в обучителни семинари по линия на системата за повишаване на квалификацията в ПРБ и организираните от Националния институт на правосъдието обучения.

**АДМ. РЪКОВОДИТЕЛ,**

**ОКРЪЖЕН ПРОКУРОР:………………………………….**

**/НЕДКО СИМОВ/**